projecte-aina/catalan_government_crawling huggingface dataset:
Enguany se celebra el desè aniversari del Programa de prevenció i mediació comunitària.
La jornada pretén compartir algunes experiències significatives, relacionades amb la tasca preventiva i la mediació comunitària, reflexionar, conjuntament sobre la mediació com a estratègia de canvi social i afavorir l'intercanvi entre professionals de les administracions locals, de la Generalitat de Catalunya i d'entitats i associacions que treballen en l'àmbit de la prevenció i de la mediació.
La gestió de qualitat en el sector públic està relacionada amb les polítiques transformadores i modernitzadores de les administracions públiques basades en la millora contínua i l'aprenentatge a les organitzacions.
Però, a més, en un moment en què la regeneració democràtica, les polítiques de transparència i el bon govern són una obligació i un compromís inajornable, l'usuari-client del servei públic pot esdevenir coproductor a través de la seva participació.
Josep Xavier Hernández, director del CEJFE, Enric Colet, secretari general del Departament de Justícia, i Albert Serra, director de l'Institut de Governança i Direcció Pública d'ESADE, inauguren la I Jornada de Qualitat de l'Atenció Ciutadana.
Albert Serra presenta la ponència "La gestió de qualitat en l'àmbit de l'Administració pública".
Núria Vives, cap del Servei de Difusió del Departament de Justícia, presenta i modera la taula rodona "Multicanalitat en l'atenció ciutadana" formada per Mercè Nadal, Elsa Urrutia i Jordi Graells, tots ells del Departament de la Presidència.
Jesús Martínez, responsable de Formació Directiva i Nous Programes del CEJFE, presenta el "Programa Compartim i comunitats de pràctica".
Presentació del producte de treball col·laboratiu de la CoP de qualitat de l'atenció ciutadana en l'àmbit de la justícia "Gestió de consultes, queixes i suggeriments del Departament de Justícia" a càrrec de Marta Castellón i Iolanda Aguilar, e-moderadores de la CoP, i d'Anna Cervera, tècnica del Servei de Difusió del Departament de Justícia.
Cloenda de la I Jornada de Qualitat de l'Atenció Ciutadana a càrrec de Josep Xavier Hernández.
Durant el darrer any la comunitat de pràctica (CoP) de medi obert de justícia juvenil ha fet un treball de reflexió i d'avaluació per conèixer les condicions de treball i els processos que conformen la pràctica professional dels tècnics de medi obert.
"Les condicions de treball dels tècnics de medi obert a examen".
Miquel Arboix, moderador de la CoP de medi obert de Justícia Juvenil, i Màrius Martínez, professor del Departament de Pedagogia Aplicada de la UAB, presenten el producte de treball col·laboratiu "L'Avaluació I, de les condicions i dels processos de treball en medi obert.
Caterina Giberga, tècnica de l'EMO Girona, Joaquim Segarra, tècnic de l'EMO 5 - Barcelona, i Miquel Arboix presenten els resultats, les conclusions i les propostes de l'avaluació de les condicions de treball i de les accions educatives del tècnic de medi obert.
Maite Darceles, consultora en transformació organitzacional a HOBEST, presenta la ponència "Guia per a la transformació de les organitzacions.
Cloenda de la jornada a càrrec de Miquel Arboix i Andreu Estany, cap de l'Àrea de Medi Obert.
Presentació La comunitat de pràctica(CoP) de monitors artístics de centres penitenciaris (CP) proposa en la jornada d'enguany donar rellevància a les diferents maneres d'adquirir el coneixement artístic i de practicar l'art a les presons.
Coneixerem com ho fan en altres països, tant des d'un punt de vista més formal (exemple escocès) com des de projectes personals, com és el cas de Matteo Guidi (Itàlia).
Mireia Toboso, monitora artística del CP Brians 2, presenta el producte de treball col·laboratiu de la CoP de monitors artístics de CP "Crear vincles: com desenvolupar llaços de treball.
Oriol Bosch, monitor artístic del CP Homes de Barcelona, presenta a James King, cap de programes educatius de l'Scottish Prison Service, que exposà sobre "Art i presó a Escòcia".
Matteo Guidi, artista i etnoantropòleg, dinamitza la presentació "La cuina sota alta vigilància".
El portal d'intranet Serveis Territorials a Tarragona - 2.0 Justícia és el producte tangible i pràctic del treball col·laboratiu de la comunitat de pràctica del programa Compartim 2.0 Justícia Tarragona, que l'ha elaborat als Serveis Territorials de Justícia a Tarragona des de l'abril de 2012 fins avui.
L'eina que finalment s'ha dissenyat i desenvolupat tot recollint les aportacions que durant aquests quasi tres anys han anat fet en diferents moments diferents treballadors dels Serveis Territorials, és la pàgina d'intranet corporativa i social dels Serveis Territorials de Justícia a Tarragona.
Malgrat que una pàgina d'intranet no és ben bé l'eina que més i millor s'ajusta al projecte inicial que la comunitat de pràctica va definir, podem dir que és un primer pas que ens anticipa el procés de transformació del model de gestió dels serveis TIC que el Departament de Justícia està impulsant.
Es tracta d'un primer pas molt important.
Ara tenim el repte i l'obligació d'extreure'n tot el rendiment que sigui possible per tal d'assolir en un futur no gaire llunyà una altra plataforma digital amb més prestacions i que s'adapti millor a les necessitats ordinàries: una extranet social per compartir interactivament informació, coneixements i experiències, i també per gestionar de manera més efectiva i col·laborativa els tràmits de feina ordinaris i els aprenentatges informals del quefer professional quotidià.
Baptista Capell, director dels Serveis Territorials de Justícia a Tarragona, Manel Albiac, degà de l'Il·lustre Col·legi d'Advocats de Tarragona, Enric Colet, secretari general del Departament de Justícia, i Joaquim Nin, delegat territorial del Govern de la Generalitat a Tarragona, inauguren la III Jornada 2.0 Justícia Tarragona.
Ferran Gracia, membre de la CoP, Enric Travesset i Jordi Burcet, co-moderadors de la CoP, presenten el portal d'intranet Serveis Territorials a Tarragona - 2.0 Justícia.
Taula rodona "Fortaleses i debilitats de la CoP: dades i evidències d'una experiència de treball col·laboratiu singular i emblemàtica" amb Francesc Moreno, membre de la CoP, Salvador Miquel, coordinador de la CoP, Núria Vives, cap del Servei de Difusió del Departament de Justícia, i Mireia Ochoa, tècnica de formació del CEJFE i del Programa Compartim.
Ponència "La intranet social de la Biblioteca Nacional de España: una experiència d'èxit en la transformació de la cultura organitzativa i funcional en l'Administració pública" a càrrec d'Ana Carrillo, cap del Servei d'Intranet de la Biblioteca Nacional de España, presentada per Anna Alcaraz, membre de la CoP.
Manel Peña, director de l'Àrea de Tecnologies de la Informació i les Comunicacions (TIC), i Jordi Gibert, membre de la CoP, presenten la ponència "Present i futur del portal d'intranet Serveis Territorials a Tarragona - 2.0 Justícia.
Cloenda de la jornada a càrrec de Baptista Capell i Joaquim Nin.
Second Chance és el resultat de la hipòtesi que l'educació als centres penitenciaris és una segona oportunitat per a molts interns, ja que millora les eines que necessiten per participar en la societat d'una manera que no van ser capaços de trobar en el passat.
Els professionals que participen en el projecte treballen, directament o indirecta, en l'educació de persones que es troben en situació de privació de llibertat.
Malgrat l'«aïllament» social que suposa el tancament a presó, hem volgut donar protagonisme als nostres alumnes escoltant les seves vivències educatives i pensant junt amb ells quins aspectes van marcar la seva trajectòria educativa.
Durant aquesta I Jornada els membres de la comunitat de pràctica de les unitats de gestió penitenciària (CoP UGP) analitzaran el funcionament de la CoP des que va començar a funcionar, l'any 2014, amb els càrrecs i altres professionals de la Subdirecció General de Centres i Gestió Penitenciària.
Inauguració pel director del CEJFE, J. X. Hernández
Tres membres de la CoP valoren la comunitat de pràctica d'Unitats de gestió penitenciària (UGP): Yolanda Muñoz, Natàlia Liñán i M. Ángel Calejero, presentats per la coordinadora de la CoP i cap del Servei UGP, Jacqueline Anta (2a posició des de l'esquerra).
El magistrat de la Secció 6a Penal de l'Audiència Provincial de Barcelona, Josep Antoni Rodríguez Sáez, exposa sobre la interpretació de procediments, acompanyat de J. Anta.
La garantia de l'accés a la informació de qualitat i la racionalització dels recursos públics són els dos eixos de treball que, com a col·lectiu, defineixen les actuacions de les BEG.
En aquesta Jornada tindrem ocasió de conèixer el model finlandès de biblioteques governamentals.
A continuació es farà una revisió informativa de les actuacions que la Comissió i el Grup de Treball de Catalogació de les BEG estan fent en el nostre model de biblioteques governamentals; i finalment, a través de l'Assemblea, es conduirà la interacció entre les BEG i el Servei de Biblioteques i es donarà veu a tots els membres del col·lectiu.
L'organització de la Jornada BEG 2015 és possible gràcies a la Comissió BEG, impulsora de les accions de coordinació entre els diferents serveis; al Servei de Biblioteques de la Generalitat de Catalunya, en el marc de «2015, l'Any de les biblioteques»; i al Centre d'Estudis Jurídics i Formació Especialitzada.
Josep Xavier Hernández, director del CEJFE, Ferran Mascarell, conseller de Cultura, i Carme Fenoll, cap del Servei de Biblioteques de la Generalitat de Catalunya, inauguren la Jornada BEG.
Elina Kähö, especialista en informació i cap d'equip a l'Oficina del Primer Ministre de Finlàndia, presentada per Glòria Pérez, presidenta de la Federació Espanyola de Societats d'Arxivística, Biblioteconomia, Documentació i Museística (FESABID), exposa "El sistema finlandès de biblioteques governamentals".
Ciro Llueca, cap de documentació de la Filmoteca de Catalunya, presenta i modera la taula rodona "Un impuls de cooperació: la Comissió BEG i el Grup de Catalogació" amb la participació de Monserrat Urpí, Marcos Yáñez, Elena Heidepriem i Gemma Serra.
Segona part de la taula rodona amb la participació de Ciro Llueca, Montse Argente, Samaica Garrido i Eulàlia Sau
Presentació i moderació de l'Assemblea BEG a càrrec de Carlos Pons, membre del grup de Catalogació de les BEG i documentalista del Centre de Documentació del Consell de Treball, Econòmic i Social de Catalunya, Gemma Serra i Carme Fenoll
Les creacions combinen l'expressió oral i les tecnologies de la informació i la comunicació (TIC) i han estat produïdes en el marc dels tallers formatius del programa AlfaDigital (de la Direcció General de Serveis Penitenciaris del Departament de Justícia de la Generalitat de Catalunya) i la comunitat de pràctica (CoP) TIC i presó (del programa Compartim), que promouen accions per al foment de l'ús de les TIC en l'àmbit penitenciari amb finalitats socioeducatives i de tractament.
Aquest any, coincidint amb la Mostra, es presentarà el projecte dLibris: relats digitals fets llibres, d'autoedició de llibres de petit format.
Elena Martín, tècnica de NPPCT, presenta la IV Mostra al CP Ponent (Lleida) davant d'un auditori ple.
Sant Jordi digiTale al CP Brians 1, amb la presentació dels primers números de dLibris
Aquest seminari correspon a l'àrea de la gestió del coneixement relacionat amb les mesures penals alternatives.
En aquest moments la nostra comunitat ha considerat important poder treballar aspectes de reflexió i debat entorn de les eines bàsiques de la nostra tasca diària.
Josep Xavier Hernández, director del CEJFE, i Joaquim Clavaguera, director general d'Execució Penal a la Comunitat i de Justícia Juvenil (DGEPCJJ), presenten el Seminari de Mesures Penals Alternatives(MPA) "Aspectes jurídics i resiliència".
Pius Fransoy, cap de l'Àrea d'MPA i coordinador de la CoP MPA, presenta Sílvia Martínez Villar, jurista del CIRE, que exposa "Estrangeria: serveis i legislació".
Ingeborg Porcar, directora de la Unitat de Trauma, Crisis i Conflictes de Barcelona (UTCCB) de la Facultat de Psicologia de la Universitat de Barcelona, explica el marc teòric dels tallers pràctics sobre resiliència, presentada per Joan Mas, membre de la CoP MPA.
Taller "Com tenir cura d'un mateix: la potenciació de la resiliència en el dia a dia" impartit per Ma.
Emília Cruz, psicòloga de l'UTCCB
Taller "La comunicació en situacions d'elevada càrrega emocional" impartit per Myrna Concha, psicòloga de l'UTCCB
Taller "La distància emocional com a eina protectora" impartit per Alexandra Delgado, psicòloga de l'UTCCB
Taller "El defusing com a eina de recuperació després dels incidents crítics" impartit per Alícia Álvarez, psicòloga de l'UTCCB
Núria Guillén, membre de la CoP MPA, presenta el magistrat del Jutjat de Menors núm. 3 de Barcelona, M. David García Esteban.
Pius Fransoy clou el seminari amb Marc Ceron, subdirector general de Reparació i Execució Penal a la Comunitat de la DGEPCJJ.
Què pensem quan pensem en robots?
En una societat cada vegada més automatitzada i tecnificada, podem trobar exemples de robòtica a tot arreu.
Petits mecanismes que automatitzen tasques, realitzen processos i ens faciliten la vida... si sabem com fer-los servir!
Al mercat hi trobem una gran varietat de productes que podem fer servir en un context educatiu i que garanteixen una experiència molt enriquidora.
Des de lots d'iniciació, com els Ollo Bug de Robotis o l'Arduino Starter Kit, fins a programes que ens introdueixen a l a programació de manera visual, com l'Scratch, tenim una gran diversitat de maneres agradables i lúdiques d'entendre millor la realitat que ens envolta i com funcionen les coses.
Jesús Martínez, responsable de Formació Directiva i Nous Programes del CEJFE, Carles Soler, subdirector de Programes de Rehabilitació i Sanitat de la Direcció general de Serveis Penitenciaris (Justícia), i Ricard Faura, cap del Servei de Coneixement de la Direcció General de Telecomunicacions i Societat del Coneixement del Departament d'Empresa i Ocupació, inauguren la VI Jornada Punt TIC i Presó: "Créixer amb robots.
Experiències socioeducatives amb robòtica i programació".
Frank Sabaté, mestre de l'Escola Projecte de Barcelona, presenta la ponència "Possibilitats de la robòtica educativa".
Taller de rellevància de la robòtica educativa, impartit per Artur Coll, mestre i enginyer informàtic de l'Àrea de Tecnologies per a l'Aprenentatge i el Coneixement del Departament d'Ensenyament
Pau Nin, responsable de formació a Ro-botica.com, explica la programació de la Bluebot al taller de robòtica educativa en contextos d'aprenentatge.
Lluís Carbonell, dinamitzador TIC al CP Puig de les Basses, i Néstor Andreu, dinamitzador TIC al CP lledoners, comparteixen experiències de l'ús de la robòtica en els centres penitenciaris i les seves opcions pel futur.
Julio Zino, responsable de Nous Projectes i Programes de Contingut Transversal de la DGSP, i Esther Subias, directora de l'Oficina de Dinamització de la Xarxa Punt TIC, imparteixen una dinàmica creativa col·lectiva "Com la robòtica pot aplicar-se en contexts socioeducatius de presó i comunitaris?".
Inauguració amb Josep Xavier Hernández, director del CEJFE, Abel Pié, president del CICAC, M. Josep Feliu, secretària de Relacions amb l'Administració de Justícia, Luis del Castillo, president emèrit del CAPI (BPI-ICB) i de l'ICAB, i Oriol Rusca, actual degà de l'ICAB
Primera part de la taula rodona "Col·lisiona la normativa de control de fronteres amb els drets humans?" amb Jaume Saura, president de l'IDHC, David Moya, coordinador del Màster Interuniversitari de Migracions Contemporànies, i Erika Torregrossa, vocal de la Comissió de Justícia Penal Internacional de l'ICAB i jurista del Departament de Justícia
Segona part la taula rodona "Col·lisiona la normativa de control de fronteres amb els drets humans?" amb Estela Pareja, directora del CCAR, Samuel Guerrero, president de l'Associació ADHOC, i Blas Imbroda, degà del Col·legi d'Advocats de Melilla
Cloenda de la jornada amb Luís del Castillo acompanyat d'Estela Pareja, Samuel Guerrero, Blas Imbroda i David Moya
Aquesta jornada neix com a reflexió a l'entorn de l'experiència de la comunitat de pràctica de l'Equip d'Assessorament Tècnic Civil en l'Àmbit de la Família (CoP EATAF) que gira al voltant de l'aplicació pràctica del taller: "Pares, jo no em separo", tant en el seu vessant divulgatiu com preventiu.
Així mateix i com a enriquiment addicional, hem volgut comptar amb d'altres experiències similars arreu del territori.
També, volem obrir un espai compartit de discussió amb els assistents i les seves respectives experiències pròpies dels seus àmbits d'actuació.
Esperem doncs que els resultats finals siguin profitosos i que ens aporti noves perspectives de futur.
M. Josep Feliu, secretària de Relacions amb l'Administració de Justícia (SRAJ), i Dora Tellado, subdirectora de Suport Judicial i Coordinació Tècnica de la SRAJ, inauguren la IV Jornada d'Assessorament Tècnic Civil en l'Àmbit de Família.
Esther Vallbona, coordinadora de l'EATAF Barcelona Comarques i e-moderadora de la CoP, Meritxell Ortí, Gabriel Font i Matilde Gonzàlez, membres de la CoP EATAF, presenten els primer resultats de la implementació del taller "Pares, jo no em separo"
Mercè Cartié, coordinadora de l'EATAF Barcelona Ciutat i e-moderadora de la CoP, modera la taula rodona amb els autors de diferents guies de bones pràctiques editades a tot l'Estat: Laura Calvo, mediadora familiar del Govern d'Aragó, Mikel Abal, psicòleg assessor de l'Ajuntament de Vitoria-Gasteiz, Immaculada Valderrama, cap de l'Àrea de Família i Infància de l'Ajuntament de Burgos i M. Ángeles Peña, psicòloga de l'Equip Tècnic de Família de Màlaga.
S'incorporen a la taula rodona Nuria Grimaldi i Eduardo Abadía, psicòlegs de l'Equip de Tractament Familiar i de l'Equip de Família i Infància de l'Ajuntament d'Algeciras.
Els autors de les guies de bones pràctiques en matèria de separació i/o divorci, cadascun amb la seva publicació.
Cartell de la campanya "Jo no em separo" de l'EATAF de la Generalitat de Catalunya
Portada del "Decálogo del buen divorcio" dels Jutjats de Família de Màlaga
Cartell de la campanya de sensibilització "Aprende a separarte" de l'Ajuntament d'Algeciras
Per a aquesta IX Jornada de Juristes de Centres Penitenciaris, davant l'entrada en vigor de la nova reforma penal el juliol d'enguany, s'ha configurat un programa de contingut majoritàriament jurídic i s'ha volgut introduir una reflexió sobre alguns dels aspectes rellevants i de les controvèrsies que implica l'aplicació dels postulats d'aquesta reforma en l'àmbit de l'execució penal.
Carles Soler, subdirector general de Programes de Rehabilitació i Sanitat de la Direcció General de Serveis Penitenciaris (DGSP), inaugura la IX Jornada de Juristes de CP.
Joan Galeano, jurista del CP Quatre Camins i Dinamitzador d'Aprenentatges Informals del programa Compartim, presenta Manel Capdevila, responsable d'investigació de l'Àrea d'Investigació i Formació Social i Criminològica del CEJFE, en la ponència On ens porten la política criminal i les reformes penals actuals dins l'àmbit d'execució?
Josep Paül, cap del Servei de Classificació de la DGSP, presenta Carmen Sánchez-Albornoz i Montserrat Comas, magistrades de la secció 10a de l'Audiència Provincial de Barcelona, en la ponència La nova suspensió i la substitució de penes, inclosa l'expulsió de ciutadans estrangers.
Joan Pere Queralt, cap del Servei de Medi Obert i Serveis Socials de la DGSP, presenta Paloma Ucelay, jurista del CP de A Lama (Pontevedra), en la presentació de La nova llibertat condicional.
José Luís de Castro, magistrat jutge del Jutjat Central de Vigilància Penitenciaria, presenta la ponència El nou estatut de la víctima en l'àmbit d'execució penal.
Teixir complicitats... és el que l'equip de Prevenció i Mediació Comunitària ( PMC ) promou des de fa més de deu anys promovent la prevenció de conductes de risc dels infants i joves en l'àmbit local a tot Catalunya.
Joaquim Clavaguera, director general d'Execució Penal a la Comunitat i de Justícia Juvenil, inaugura la X Jornada de Prevenció i Mediació Comunitària (PMC).
Presentació del llibre "Teixint complicitats.
Metodologies de suport a la prevenció" amb els autors: Irena Palou i Ariadna Sáez, investigadores de l'anàlisi qualitativa del Programa PMC; Robert Gimeno i Ana Nogueras, tècnics del Programa PMC; José Dapena, coordinador del Programa PMC; i Jaume del Campo, pedagog i professor del Departament de Mètodes d'Investigació i Diagnòstic en Educació de la UB
R. Gimeno, A. Nogueras i J. Dapena, tots tres iniciadors del Programa PMC, presenten 10 anys de recorregut i el llibre "Teixint complicitats".
Jaume del Campo exposa "La realitat comunitària com a context d'intervenció social".
Montserrat Cima, cap del Servei de Mediació i Assessorament Tècnic, tanca la desena Jornada felicitant els coordinadors de la publicació i artífexs del Programa PMC.
Per setè any consecutiu ens retrobem per compartir experiències relacionades directament o indirectament amb l'esport i l'activitat física als centres penitenciaris i per gaudir-ne.
Carles Soler inaugura la VII Jornada d'Activitat Física i Esport als Centres Penitenciaris.
Ferran Latorre exposa el seu repte de pujar el màxim de cims de més de 8000 metres, "Vivint al límit".
Oriol Parés, e-moderador de la comunitat de pràctica d'activitat física i esport als centres penitenciaris, presenta la taula rodona "Esports de lluita a la presó: sí o no?" amb les intervencions de Carlos Barrera, Luis Lloret, Roger Estapé, Andrés Chamarro, Jordi Camps i Adolfo Serna.
José Carlos Suárez, tècnic d'esports del CP Lledoners, presenta el producte de treball col·laboratiu "La dinamització del basquetbol als centres penitenciaris".
Xavier Buscà, responsable de la Unitat de Programes d'Intervenció Generalista de la DGSP clou la jornada.
Un dels grans objectius de la feina que desenvolupen els educadors socials és el de transformar realitats i oferir eines i alternatives per a fer-ho possible.
I per aconseguir-ho, i obtenir resultats, els cal ser innovadors, creatius i imaginatius.
La finalitat de la Jornada d'enguany queda resumida en el subtítol escollit: Si busques resultats diferents, no facis sempre el mateix.